comença ara mateix la votació. per catalunya informació en directe!!!
Ho sento pels que volieu les seleccions catalanes, ho dic de tot cor. Jo no era partidari, però si és de reconèixer la vostra lluita, això és realment envejable. Molta sort per al futur!
I per que no n'eres partidari? 
Be, entre altres raons no sóc independentista i no m'agradaba la idea d'haver d'escollir entre dues sel.leccions
Doncs, per no ser independentista dones molts arguments a l'independentisme amb el teu plentejament, ja que en no ser partidari de l'existència de dues seleccions dins de l'estat espanyol per no haver d'escollir, et quedes amb la que ja existeix, l'espanyola i ens "confirmes" que per a ser un país normal i tenir tots aquells atributs que qualsevol país o nació necesssita per a sentir-se normal és imprescindible tenir un estat propi. Això que al Regne Unit no crea cap problema entre Anglaterra, Gal·les, Escòcia i Irlanda del Nord, aquí no ho enteneu. I ens feliciteu per la nostra lluita, però entre línies ens esteu dient que mentre no tinguem estat propi no tenim dret a figurar enlloc i ens podem fer fotre. Molt bé, company, gràcies per donar ales a l'independentisme. Mai no voleu escollir entre Espanya i Catalunya; us sentiu tan catalans com espanyols... Però sempre mantenint l'status quo, és a dir, a efectes pràctics sempre us quedeu amb Espanya, que és la "preexistent", encara que la FECAPA tingui, en aquest cas paradoxalment, un quart de segle més d'història que l'espanyola. Encara que a Catalunya es juguin cada cap de setmana més partits d'hoquei que a la resta d'Europa alhora. Encara que el 95% dels jugadors de la OK Liga siguin catalans. Gràcies, separadors, per fer engrossir les files del separatisme. I no cal que ens doneu tants copets a l'esquena ni lloeu la nostra lluita en tons melindrosos i grandiloqüents, que això no ens fa cap favor. No necessitem un mocador ni que ens planyin, i menys encara els que per caure simpàtics diuen que són tan catalans com espanyols, quan saben que això només afavoreix Espanya i deixa Catalunya més sola. Aneu a plànyer la vostra mare, Espanya, que mai no us ficarà en el compromís d'haver d'escollir si estimeu més el papà o la mamà, encara que un dels dos sigui un repressor i un maltractador consumat. Espanya té molts milions de persones que se l'estimen; Catalunya només ens té a nosaltres. les mitges tintes i els 50% són hipocresia barata i innecessària,  Ignasi  i sòmines acomodats que no són de cap utilitat. L'únic que necessitem són suports totals; ja queda clar cap a quin cantó se'n va la balança amb les "mitges tintes", encara que jo, pobre de mi, interpreti que els primers que haurien d'estar a favor de l'existència d'ambdues seleccions són aquests que se senten tan catalans com espanyols, ja que se senten membres de dues realitats "amb la mateixa itensitat". Colla d'hipòcrites que engalaneu les nostres cadenes per fer-les més atractives, però igual de feixugues, i amagar el rovell ranci que les cobreix des de fa tants anys. Però tranquils que aquest propi òxid corromput les acabarà trencant, i a la fi serem lliures i no haurem d'agraïr res als "mitges tintes".
Catalunya necessita suport total per l'independència en tot cas, però això no significa que sigui lo millor per a Catalunya. Si et fot que alguns catalans no siguem independentistes això ja es problema teu, però és la realitat. Aquesta només era la meva postura, i sembla que no la pugui tindre pel que veig. Jo, desde la meva posició no puc fer res, i si algun dia s'aconsegueixen sel.leccions catalanes, doncs felicitats, però és un delicte tindre aquesta opinió??? Per cert, que jo no estigui d'acord no vol dir que no sigui respectable o inclús comprensiu, però mai podràs condicionar la meva opinió amb el tipic discurs, o estàs amb nosaltres o contra nosaltres. Sort que hi han independentistes que ja han deixat enrera aquest pensament excloent. Mala sort que no sigui el teu cas... 
És que no cal ser independentista per voler que hi hagi seleccions catalanes. El meu pare no ho és i les vol. Ell comprèn que Catalunya hi té dret i més en el cas de l'hoquei. No és qüestió de ser independentista, sinó de sentit comú. L'error és aquest, que els que no sou independentistes ho veieu tot en clau independentista. Per mi pots tenir la ideologia i postura que vulguis. Això jo t'ho respecto, naturalment. El que trobo de mal gust és que vinguis a dir-nos que la nostra lluita és molt lloable i oferir-nos la teva espatlla per a plorar, però que tu prefereixes que ens quedem com estem. Em sap greu que vagis de "tant català com espanyol" però només vulguis una selecció (l'espanyola) per a no haver de triar, perquè aquest plantejament delata que ets més espanyol que català (no tant espanyol com català, com vols fer creure). No ens ajuda gens gent que pensi com tu i no necessitem que ens lloïn. És una cosa tan inútil com llençar aigua al mar, per tant et pots estalviar dir-nos que t'encanta veure com lluitem, però que tu no vols triar entre dues realitats i prefereixes quedar-te amb la que hi ha. Per què no lluites per tal que Espanya sigui representada per la Selecció Catalana, en tant que l'hoquei és un esport parit a Catalunya i el pes dels catalans a l'OK Liga és abrumador i la FECAPA té un quart de segle més d'història que l'Espanyola? Per què no contestes la darrera part del meu post? No seria més normal que sentint-te "català i espanyol" desitgessis una selecció per a cada realitat? Hauries de ser-ne un ferm defensor...La teva postura és legítima i respectable, però des del meu punt de vista incoherent o fins i tot egoista, ja que per no haver de triar, els que si estem disposats a fer-ho ens hem de fotre. No enfoco el tema en termes de "estàs amb mi o en contra", sinó en que la teva aportació és nul·la i innecessària. I en el cas de Catalunya, les neutralitats sempre li van en contra, ja que no té un estat propi al darrere que pugui fer decantar la balança o la pugui fer jugar en igualtrat de condicions amb qui sí que el té. A veure si m'entens. No et parlo com a indpendentista, sinó com a català amb dos dits de front. T'estic aportant arguments de per què Catalunya té tant o fins i tot més dret que Espanya a pertànyer a la FIRS. I els que no sou independentistes hauríeu de ser-ne defensors per poder dir. "Ho veieu com no cal tenir estat propi per tenir el que tenen els estats independents?"
Primer de tot, tant egoista sóc jo com tu segons el teu argument, ja que els que esteu disposats a triar ens obligueu als que no ho estem a fer-ho, i per tant, aquest argument es lògic, però aplicable a les dues parts, tant a tu com a mi. I en segon lloc, jo estaria disposat a tindre les dues sel.leccions mentres no s'enfrontessin entre elles, i suposo que aquest no és el cas. I per últim, ara ho centralitzes tot al hockei, però evidenment això s'extèn al futbol, al basket, al handbol, en fi, a altres esports on l'àmbit espanyol i català es reparteixen més equitativament, ja que si em diu que només es limita al hockei no m'ho creuria. De totes formes crec que per unes poques linies que em creuat no són suficients per arribar a la conclussió de si sóc més espanyol que català o a la inversa, i aquest és l'error que tu, com molta més gent cau sovint. Encara està per demostrar la realitat que més ens convé... Salut!
Jo no crec que el meu argument sigui egoista, ja que jo plantejo que hi hagi dues seleccions, i a qui li agradi l'espanyola que la recolzi, i a qui li agradi la catalana, que faci allò propi. el que no trobo bé és que alguns no vulguin triar o tonguin por de no sé què i ens llevin als altres el dret de tenir una selecció que sentim pròpia. Com pots dir que el meu plantejament és egoista? Els que recolzeu la selecció espanyola ho cootinuaríeu fent, i els que desitgem la catalana, la podríem recolzar. No veig l'egoisme per enlloc. El teu sí, és clar, ja que o recolzem la selecció espanyola tant si com no, o prescindim de mirar els partits de competicions mundials. Va, home, va, que cada cop t'empantanegues més. A veufe què cony té d'egoista pretendre que cadascú pugui defensar aquella selecció que cregui que el representa millor. Jo no t'obligaré pas a que sentis com a més teva la catalana que l'espanyola, per tant, tu no tens dret a privar-me a mi de la meva selecció, i menys amb arguments tan poc suats com els que esgrimeixes. És clar que el cas de l'hoquei és extensible a la resta d'esports, però avui estem discutint hoquei, i parlo de l'hoquei, i els arguments que t'he donat de per què és necessària la Seleció Catalana d'hoquei són concloents. El fet que no vulguis que les seleccions catalana i espanyola s'enfrontin és el teu problema, jo no hi tinc cap inconvenient, igual que no el tenen Anglaterra i Gal·les o Escòcia i Irlanda del Nord. Què passa? Que Catalunya no té prou classe per enfrontar-se contra Espanya? Què potser Espanya té por de quedar en evidència davant del que ella considera una "simple regió"? És un enfrontament esportiu. Ho veus com els que ho polititzeu tot sou vosaltres. Seguint el teu argument, com que el Barça i el Madrid simbolitzen dues maneres de veure Espanya, per què no suprimim els Barça-Madrid per no ferir sensibilitats? Cony. O potser tu per no haver de triar ets del Barça i del Madrid alhora? A veure si t'entra al cap que no volem una selecció catalana per enfrontar-nos a Espanya, sinó per a participar en competicions oficials. Igual que no parlem català per a fotre als espanyls, no volem seleccions catalanes per a enfrontar-nos-hi, sinó perquè les seleccions són nacionals i no estatals. I encara que haguem creuat poques línies se't veu el llautó d'una hora lluny i és evident que et sents més espanyol que català, com a mínim no en reneguis, si no passa res; és legítim i respectable. Només cal llegir els teus posts en aquest fil per adonar-se'n i per veure que afavoreixes més Espanya que Catalunya. Qui prefereix la selecció espanyola a la catalana, o vol privar als catalans de selecció pròpia, és fàcil de deuír que se sent més espanyol que català. 
No has entès res de res, ni dels meus plantejaments, ni la meva opinió ni res. Has barrejat el barça-madrid, que no se que cony pinta aquí. Respecte aquest tema els meus sentiments són clars, jo sóc cule i punt i per cert, jo mai he vist una persona que sigui del barça i del madrid alhora. La situació entre Catalunya i Espanya és diferent, i pel que t'he pogut llegir mai l'entendràs. Si, pots respectar la meva opinió, però no la comprens ni ara ni mai. I no sóc lùnic. Per això aquesta discussió no te cap mena de sentit, ja que poses en dubte la meva catalanitat pel fet que sigui espanyol, o ets espanyol (o més espanyol) o ets català (o més català), dit en altres paraules el que t'he dit abans, o estàs amb nosaltres o contra nosaltres. Potser serà millor deixar-ho còrrer, ja que ens en embolicat dintre dels sentiments, i creu-me, en aquest cas només jo puc saber el que sento, ni deduccions ni òsties. PD: Si, se'm veu el llautó, llàstima que no ho hagis sabut interpretar... 
En tot cas, seria bo que un altre usuari llegís la nostra discusió i veiéssim si jo sóc l'únic que treu aquesta deducció que ets més espanyol que català. Però que quedi clar que jo no he encetat la discusió perquè et sentis espanyol. Tu mateix. Ho he ebcetat perquè recordo que en altres ocasions has dit que et senties català i espanyol alhora, però amb el posicionament que has pres aquí queda palès quina de les dues sensibilitats hi predomina, i no tens perquè renegar-hi. No ens vulguis fer veure que el blanc és negre. I el que confon les coses ets tu. No tens perquè ser independentista per a voler seleccions catalanes, ja que si per a tu Catalunya és Espanya una selecció catalana serà conseqüentment espanyola, i Espanya tindrà més d'una selecció que la representi i serà un argument en contra dels independentistes que defensem que per a no restar marginats ens cal la independència, sense volta de full. Tu tens dret a sentir-te espanyol fins allà on vulguis i tenir una selecció que et representi. Els catalans que ens sentim només catalans o més catalans que espanyols tenim els mateixos drets. És injust que per no voler triar uns, ens en quedem els altres sense. PD: El Madrid-Barça era només un exemple per demostrar l'absurd del teu argument. Oi que seria absurd acabar amb els Barça-Madrid per no ferir sensibilitats? Doncs igual d'absurd és no voler seleccions catalanes per ser un  Leire  i no saber quina triar com dieu alguns o per no trencar la sacrosanta "unitat d'Espanya" (en la que jo m'hi cago cada dia), com diuen d'altres.
és el que et deia abans, no anem enlloc amb aqusta discussió. Jo l'únic que he dit és que és lloable aquesta lluita, res més. No busquis més enllà i facis suposicions que encara que semblin evidents, no ho són tant. Salutacions cordials... PD: Demano perdó, aquesta resposta anava per a tu, sardanista, no estic gaire fi amb els dits... 
Jo no et diré antidemòcrata ni dictador, però has de reconèixer que ets una mica contradictori. No només has dit que la nostra lluita és lloable. Després has dit que no vols haver de triar entre una seleccció catalana i una d'espanyola, i per això estaves en contra de l'existència de la catalana. i jo això ho trobo poc elegant i poc "lloable"per part teva, per tres motius: 1. El fet que existeixi un dia o altre una selecció catalana no forçarà a tots els catalans a sentir-la com a pròpia. De manera que els catalans que se sentin espanyols o "també" espanyols, podran continuar recolzant l'altra, però els altres catalans podrem gaudir també de la nostra, per tant no hi té perquè haver un compromís a l'hora de triar; cadascú podrà fer segons les seves sensibilitats. No es pot ser més equitatiu. Nosaltres no reclamem una selecció catalana en detriment de l'espanyola. 2. Pensa que tu ja tens una selecció nacional que et representa. No privis els que pensem diferent de tenir-ne una que ens representi a nosaltres. Siguem tots iguals i tinguem igualtat d'oportunitats. I més encara si seguim el procés de forma neta i sense posar condicions com "excepte en els enfrontaments Catalunya-Espanya". El problema és vostre, no pas nostre. Catalunya no fa res contra Espanya, l¡únic que vol és jugar en igualtat de condicions. Si vosaltres us preneu un enfrontament esportiu Catalunya-Espanya com una lluita fratricida és que teniu un problema d'enfocament. 3. No s'ha de ser obligatòriament independentista per a recolzar seleccions catalanes. Hi ha termes mitjjos entre l'unitarisme i la independènica on les seleccions catalanes hi tenen cabuda. I per últim, els catalans estem cansats de tants copets a l'esquena i lloances que a l'hora de la veritat són pura retòrica i traïdoria i es converteixes en puntades de peu al cul. I no cal. Cadascú pot desvetllar-se tal com és, amb valentia, ja que estem en democràcia. Els copets a l'esquena i la lloança pomposa us la guardeu per qui la necessiti. No cal intentar caure bé a tothom, perquè llavors el més fàcil és no caure bé a ningú. Ets català i espanyol, d'acord, però una cosa més que l'altra, ja que el que has dit beneficia més una part que l'altra del cor que tens dividit.
Primer de tot gràcies per no qualificar-me amb la paraula més fàcil en aquests casos. És el que et deia, jo no puc fer res ni faria res en contra de cap sel.lecció, sigui la catalana o la xinesa. Només era una opinió, i com que és una cosa que no em caviaria gens la vida respecto i admiro la vostra luita. Si un dia s'aconsegueix doncs ja veuria per quina opció em decanto, en el cas que juguin l'una contra l'altra, ja que de bon principi donaria suport a les dues. Però no em facis ara decidir si em sento més català o espanyol, ja que si ho tingués tan clar com et penses no tindria cap problema en admetre-ho. Es cert, no fa falta ser independentista per reclamar sel.leccions esportives, però tampoc és necessari ser més espanyol que català per conformar-se amb la situació actual, no se si m'entens. Només, i repeixo, només és una opinió, potser no gaire habitual al xat, pero no deixa de ser això, una simple opinió. No li donem més voltes. Salut company...